|  |  |  |
| --- | --- | --- |
| ที่ มท ๐๘20.2/ |  | กรมส่งเสริมการปกครองท้องถิ่น  ถนนนครราชสีมา เขตดุสิต กทม. ๑๐3๐๐ |

เมษายน ๒๕๖5

เรื่อง การขับเคลื่อนการจัดกิจกรรมสำหรับอาสาสมัครท้องถิ่นรักษ์โลก (อถล.)

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0810.7/ว 2794 ลงวันที่ 12 ธันวาคม 2560

2. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘10.5/ว 2966 ลงวันที่ 28 ธันวาคม 2560

สิ่งที่ส่งมาด้วย 1. ปฏิทินแนวทางการจัดกิจกรรมสำหรับอาสาสมัครท้องถิ่นรักษ์โลก (อถล.) 1 ฉบับ

2. แบบรายงานผลการดำเนินงาน 1 ฉบับ

ตามที่กรมส่งเสริมการปกครองท้องถิ่นขอความร่วมมือจังหวัดแจ้งองค์กรปกครองส่วนท้องถิ่น  
ในพื้นที่ ประชาสัมพันธ์ให้ประชาชนทราบเกี่ยวกับโครงการอาสาสมัครท้องถิ่นรักษ์โลก (อถล.) และรับสมัคร  
บุคคลที่มีความสนใจ มีความสมัครใจ มีความเสียสละและอุทิศตนในการทำงานเพื่อเป็นอาสาสมัครท้องถิ่นรักษ์โลก (อถล.) ด้านการจัดการสิ่งปฏิกูลและมูลฝอย การปกป้องรักษาสิ่งแวดล้อมในท้องถิ่นของตนเอง   
โดยการขับเคลื่อนการจัดกิจกรรมสำหรับอาสาสมัครท้องถิ่นรักษ์โลก (อถล.) ให้แต่งตั้งคณะกรรมการส่งเสริมและสนับสนุนอาสาสมัครท้องถิ่นรักษ์โลก (อถล.) ระดับท้องถิ่น และคณะกรรมการส่งเสริมและสนับสนุนอาสาสมัครท้องถิ่นรักษ์โลก (อถล.) ระดับจังหวัด พร้อมทั้งเปิดตัวอาสาสมัครท้องถิ่นรักษ์โลก (อถล.) ในวันที่   
1 มกราคม 2561 เพื่อทำคุณงามความดีให้แผ่นดินด้วยการจัดกิจกรรมและรณรงค์ประชาสัมพันธ์เพื่อสนับสนุนให้ประชาชนมีความตระหนักรู้และเข้าใจเกี่ยวกับการจัดการขยะมูลฝอย การรักษาความสะอาดและความเป็นระเบียบเรียบร้อยของบ้านเมือง และการอนุรักษ์รักษาสิ่งแวดล้อมในพื้นที่ นั้น

กรมส่งเสริมการปกครองท้องถิ่นพิจารณาแล้ว เพื่อให้การดำเนินการขับเคลื่อนการปฏิบัติงานอาสาสมัครท้องถิ่นรักษ์โลก (อถล.) เป็นไปอย่างต่อเนื่อง สร้างความตระหนักรู้และเข้าใจเกี่ยวกับการจัดการขยะมูลฝอยให้แก่ประชาชนในท้องถิ่น ขอให้จังหวัดแจ้งองค์กรปกครองส่วนท้องถิ่นดำเนินการตามปฏิทิน  
แนวทางการจัดกิจกรรมสำหรับอาสาสมัครท้องถิ่นรักษ์โลก (อถล.) กรณีได้ขับเคลื่อนการจัดกิจกรรมสำหรับอาสาสมัครท้องถิ่นรักษ์โลก (อถล.) ในไตรมาสที่ 1 – 2 (ตุลาคม 2564 – มีนาคม 2565) ขอให้รายงานผลภายในวันที่ 25 เมษายน 2565 สำหรับการรายงานผลการดำเนินการตามปฏิทินแนวทางการจัดกิจกรรมสำหรับอาสาสมัครท้องถิ่นรักษ์โลก (อถล.) ขอให้ดำเนินการ ดังนี้

1. ไตรมาสที่ 1 (เดือนตุลาคม – ธันวาคม)

2. ไตรมาสที่ 2 (เดือนมกราคม – มีนาคม)

3. ไตรมาสที่ 3 (เดือนเมษายน – มิถุนายน)

4. ไตรมาสที่ 4 (เดือนกรกฎาคม – กันยายน)

/ โดยให้จังหวัด…

-2-

โดยให้จังหวัดรวบรวมและรายงานผลการดำเนินงานขององค์กรปกครองส่วนท้องถิ่น ภายในวันที่ 5   
ของเดือนมกราคม เมษายน กรกฎาคม และตุลาคม ทั้งนี้ ให้รายงานครั้งแรก ภายในวันที่ 5 กรกฎาคม 2565   
(ผลการดำเนินการไตรมาสที่ 3) ทางไปรษณีย์อิเล็กทรอนิกส์ Dlawaste0208@gmail.com เพื่อรายงานกระทรวงมหาดไทย รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น



แบบรายงานฯ

กองสิ่งแวดล้อมท้องถิ่น

กลุ่มงานสิ่งแวดล้อม

โทรศัพท์ 0 2241 9000 ต่อ 2112

ไปรษณีย์อิเล็กทรอนิกส์ saraban@dla.go.th